                                                    PATVIRTINTA                                                                  
                                                                                    Šiaulių lopšelio-darželio „Ąžuoliukas“
                                                                           direktoriaus 2022 m. kovo 16 d.
                                                               įsakymo Nr. V-33 (1.3.)                                           

RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ KALBINIŲ ĮGŪDŽIŲ IR MENINĖS RAIŠKOS PROJEKTO
,,TAUTOSAKOS LOBYNAS. PATARLĖS“ NUOSTATAI

I SKYRIUS
BENDROSIOS NUOSTATOS

1. Respublikinio ikimokyklinio ir priešmokyklinio amžiaus vaikų kalbinių įgūdžių ir meninės raiškos projekto „Tautosakos lobynas. Patarlės“ nuostatai reglamentuoja projekto tikslus, dalyvius, darbų pateikimo ir grįžtamojo ryšio tvarką.
2. Projektas skirtas ikimokyklinio ir priešmokyklinio amžiaus vaikų sakytinės, rašytinės kalbos sričių pasiekimams gerinti, domėjimosi lietuvių liaudies tautosaka skatinimui, meninei raiškai skatinti.
3. Projektą organizuoja Šiaulių lopšelis-darželis „Ąžuoliukas“ Rūdės g. 6, LT – 77151 Šiauliai, tel. (8-41) 523776, el.p. azuoliukas@splius.lt 
4. Projekto koordinatorė – direktoriaus pavaduotoja ugdymui Laima Poškuvienė. poskuviene.laima@gmail.com, tel. (8-41) 523776.
5. Projekto organizatorė ir rengėja – ikimokyklinio ugdymo mokytoja Inga Radavičienė ingapost@gmail.com 
6. Projekto nuostatai skelbiami Šiaulių lopšelio – darželio „Ąžuoliukas“ interneto svetainėje, adresu https://azuoliukas.tavodarzelis.lt skiltyje „Naujienos“ ir Facebbok socialinio tinklapio Šiaulių lopšelio-darželio „Ąžuoliukas“ ir ,,Auklėtoja Auklėtojai“ grupių failuose.

II SKYRIUS
TIKSLAI IR UŽDAVINIAI

7. Tikslas – pasitelkiant lietuvių tautosakos elementus, patarles, plėtoti sakytinės, rašytinės kalbos srities gebėjimus, skatiti vaikų kūrybiškumą, saviraišką, išradingumą, suteikiant vaikams teigiamų emocijų. 
8. Uždaviniai:
8.1. supažindinti vaikus su lietuvių liaudies tautosaka;
8.2.  atrasti smulkiojoje lietuvių tautosakoje per amžius sukauptą tautos išmintį, humorą, išmonę.
8.3. lietuvių tautosakos išmintį perteikti pasirinktomis meninės raiškos priemonėmis;
8.4. lavinti vaikų saviraišką, meninius gebėjimus, kūrybiškumą, estetinį suvokimą, fantaziją.

III SKYRIUS
DALYVIAI, DALYVAVIMO PROJEKTE SĄLYGOS

9. Lietuvos Respublikos ikimokyklinio, priešmokyklinio ugdymo įstaigų ugdytiniai ir pedagogai.
10. Projekto laikotarpis nuo 2022 m. kovo 18 d. iki 2022 m. gegužės 31 d.
11. Projekto rengėjai pateikia vaizdinę medžiagą: https://youtu.be/dbnkCuEi-Qc 
12. Projekto metu vaikai klausosi ir aiškinasi vaizdinėje medžiagoje girdimų patarlių prasmę.
13. Pasirinkę dailės raiškos priemones, technikas iliustruoja pasirinktą patarlę.
14. Kiekvienas projekto dalyvis pateikia po vieną kūrybinio darbo fotografiją.
15.  Kartu su fotografija pristatoma užpildyta dalyvio anketa (1 priedas).
16. [bookmark: _Hlk98445758]Kūrybinio darbo fotografija, su nuoroda „Tautosakos lobynas. Patarlės“, siunčia el. paštu  ingapost@gmail.com iki 2022 m. balandžio 25 dienos. Dėl išsamesnės informacijos kreiptis telefonu 868352966.
17. Siunčiama kūrybinio darbo fotografija turi būti JPG formatu, kokybiškos raiškos. Ant  nuotraukos kompiuteriu užpildoma kortelė (naudojant piešimo programą), kurioje pateikiama informacija apie autorių (Įstaigos pavadinimas, autoriaus vardas, pavardė, amžius).
18. Projektui pateiktų kūrybinių darbų fotografijas, nuo 2022 m. gegužės 1 dienos, bus galima pamatyti virtualiai adresu: www.azuoliukas.tavodarzelis.lt

IV SKYRIUS
BAIGIAMOSIOS NUOSTATOS

19. Visiems projekto dalyviams nurodytu anketoje elektroniniu paštu bus išsiųsti projekto organizatoriaus Šiaulių lopšelio-darželio „Ąžuoliukas“ padėkos raštai. 
20. Pedagogams, paruošusiems ugdytinius dalyvauti projekte bus išduotos metodinės pažymos.
21. Autorius, pateikdamas fotografijas, patvirtina, kad yra šios fotografijos autorius ir yra gavęs joje esančių asmenų sutikimą šią fotografiją pateikti projektui. Už autorinių teisių pažeidimus atsako fotografijas pateikę asmenys.
22. Projekto organizatoriai pasilieka teisę parodos dalyvių darbus, vardus ir pavardes paskelbti Šiaulių lopšelio-darželio „Ąžuoliukas“ internetiniame puslapyje: https://azuoliukas.tavodarzelis.lt  
23. Darbų atsiuntimas organizatoriams laikomas autorių sutikimu su šiomis sąlygomis.

Kūrybinių darbų nuotraukų JPG formatu bei  anketų (Priedas Nr.1) laukiame nuo  2022 m. kovo 18 d. iki balandžio 25 d. elektroniniu paštu ingapost@gmail.com
Kontaktinis tel. 868352966, Inga Radavičienė


